07/03/2011 | Administración LocalMunicipal
As Pontes de García Rodríguez
Intervención
Convocatoria de bolsas para deportistas do Concello das Pontes para o ano 2011

1.–Obxecto. O obxecto da presente concocatoria é establecer os criterios e o procedemento para a concesión de bolsas a deportistas de nivel do Concello de As Pontes, de acordo cos principios de obxectividade, concorrencia e publicidade coa intención de fomentar o deporte de nivel entre os veciños do municipio. Estas axudas serán compatibles con outras axudas, públicas e privadas, que se concedan para a mesma finalidade. A dotación total da presente convocatoria é de 10.000,00 euros, con cargo á aplicación orzamentaria 2011.0.340.48103, cun límite máximo de bolseiro de 1.000,00 euros.2.–Destinatarios. Poderán participar nesta convocatoria os deportistas do Concello de As Pontes que reúnan os seguintes requisitos: 1.–Estar empadroado no Concello de As Pontes cunha antigüidade de, polo menos, dous anos consecutivos, no momento da solicitude.2.–Estar en posesión de licenza deportiva, expedida pola federación correspondente, no momento da solicitude.3.–Acreditar nivel deportivo na modalidade practicada, polo menos, o ano anterior ao da solicitude e ter proxección nas previsións de futuro.4.–Competir, no ano da solicitude, en eventos/probas deportivas de relevancia nacional ou internacional organizados ou recoñecidos polas respectivas federacións (poderase estudar a posibilidade de acceder a estas bolsas participando en competicións autonómicas que se consideren de interese). 5.–Non estar incurso en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións). 3.–Documentación. As solicitudes de bolsas presentaranse no Rexistro Xeral do concello, no modelo normalizado, que se facilitará neste rexistro ou no departamento de deportes, e no que constará: 1. Solicitude de subvención segundo modelo normalizado.2. Resumo do historial deportivo.3. Certificado federativo sobre a participación e clasificación nas competicións durante o ano anterior ao da solicitude.4. Proxecto deportivo, a desenvolver durante o ano 2011, no que se incluirá necesariamente: 4.1. Detalle das competicións ás que se pretende asistir no 2011, expresando a súa denominación, data, lugar, número e duración das competicións.4.2. Nivel de competición (autonómico, nacional, internacional). 4.3. Categoría da competición (absoluta, previa a absoluta.). 4.4. Orzamento de gastos e ingresos estimados da tempada.5. Copia de licenza federativa para a tempada 2011.6. Autorización do bolseiro para que o Concello de As Pontes poida solicitarlle datos á axencia tributaria relativos ao cumprimento das súas obrigas tributarias.7. Declaración xurada de estar ao corrente coas súas obrigas tributarias e coa Seguridade Social.8. Xustificante do Padrón Municipal no que conste a data de alta.9. Certificado dun número de conta corrente do que sexa titular o solicitante. O departamento de deportes revisará os expedientes de solicitudes e verificará que conteñan a documentación esixida. Se resulta que a documentación está incompleta ou defectuosa, requiriráselle ao solicitante para que no prazo de dez días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, se entenderá que desiste da súa solicitude.4.–Lugar e prazo da solicitude. A documentación deberá presentarse no Rexistro Xeral do Concello e o prazo será dende o día seguinte ao da publicación das presentes bases no boletín oficial da provincia e ate o 15 de marzo do ano 2011. A documentación tamén se poderá presentar neste prazo, en calquera das formas previstas no artigo 38.4 da Lei 30/1992, de réxime xurídico das administracións públicas e do procedemento administrativo común.5.–Comisión de avaliación. As solicitudes das bolsas serán estudadas por unha comisión técnica que estará formada por: – Presidente: alcalde ou persoa en quen delegue. – Secretaria: secretaria do Concello de As Pontes ou funcionario en quen delegue – Vogais: – A concelleira-delegada da Área de Deportes – A concelleira de Participación Cidadá. – Dous traballadores do Servizo de Deportes.6.–Concesión das bolsas. A concesión das subvencións realizarase, mediante réxime do concorrencia competitiva, por acordo da Xunta de Goberno Local. A Comisión avaliadora previo informe do Servizo de Deportes puntuará as solicitudes presentadas que será recollida nunha acta, e elevará a proposta á Xunta de Goberno Local, que incluirá puntuacións outorgadas e importe económico da subvención concedida a cada deportista. A comisión avaliadora valorará as solicitudes presentadas dacordo cos seguintes criterios e puntuacións: 1.–Proxecto deportivo para a presente tempada (nivel, categoría e número de competicións): ata 35 puntos.2.–Implantación e importancia da modalidade deportiva no eido nacional: ata 20 puntos.3.–Resultados obtidos na tempada anterior á da solicitude: ata 20 puntos.4.–Achega económica propia para o desenvolvemento do proxecto/competición: ata 20 puntos.5.–Outros méritos que valorará a comisión: ata 5 puntos.7.–Pagamento. As bolsas aboaranse en dous prazos, do seguinte xeito: * 80% á adxudicación da bolsa. * 20% restante, unha vez transcurridos tres meses dende a concesión e tras a presentación previa da memoria das actividades e resultados obtidos no ano 2011, xunto con certificación da Federación deportiva correspondente acreditativa destes extremos, rematando o prazo de presentación da xustificación o 15 de decembro de 2011.8.–Obrigas dos bolseiros.1.–Realizar o proxecto deportivo obxecto da bolsa.2.–Sinalar a súa condición de bolseiro deste programa nas competicións ou actividades nas que participe, e facer constar de maneira visíbel o escudo e lenda “Concello de As Pontes”. 3.–Acreditar o cumprimento da finalidade para a que se concede a axuda, coa presentación da seguinte documentación xustificativa: • Memoria da tempada e dos resultados obtidos. • Certificación da Federación deportiva correspondente, acreditativa da participación nas probas e da clasificación obtida, no que consten as datas e lugar da súa realización. • Documentación acreditativa da difusión da condición de bolseiro do Concello de As Pontes nas competicións obxecto da convocatoria (fotos, prensa, vídeo.). • Relación detallada de subvencións ou axudas obtidas doutras administracións públicas ou entidades privadas para o mesmo obxecto ou ben, declaración de non ter outras axudas ou subvencións públicas ou privadas para o mesmo obxecto. • Relación de gastos da actividade, con identificación do emisor da factura e número de documento, concepto, importe, data de emisión e data de pagamento. En particular terase en conta as seguintes regras: – Consideranse gastos subvencionables aqueles que sen lugar a dúbidas respondan á natureza da actividade deportiva subvencionada. – Non se admitirán facturas de bebidas alcohólicas, tabaco ou calquera outro produto considerado lesivo para a sáúde. – Nas viaxes que se realicen por mor da actividade e competicións, admitiranse como gastos subvencionables os de desprazamento, aloxamento e os de alimentación. – Canto o gasto xustificado se presente a través de liquidacións por indemnizacións en concepto de desprazamentos efectuados, deberá aportarse certificado federativo ou certificado do club, segundo o caso, acreditativo da relación entre as datas dos desprazamentos efectuados e as actividades deportivas ou competicións. • Facturas orixinais ou copias debidamente compulsadas referidas a gastos efectuados no exercicio 2011. As facturas deberán especificar de forma detallada, o número e características dos servizos prestados ou do material adquirido, prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitirán como xustificante de gasto, as facturas nas que non se detallen os anteditos aspectos. No momento da súa presentación, antes de facer a fotocopia, sobre o orixinal deberá extenderse dilixencia na que se faga constar que a factura foi utilizada como xustificante de gastos para a obtención dunha subvención do Concello de As Pontes.4.–Someterse ás actuacións de comprobación do concello e ás d control financieiro que lle correponde á intervención municipal.5.–Comunicarlle ao concello, tan pronto como se coñeza, a concesión doutras subvencións concorrentes por parte doutras administracións ou entidades privadas para a mesma finalidade.6.–Participar en actividades ou campañas de difusión/promoción do deporte que poida realizar a Concellería de Deportes. O incumprimento dalgunha destas obrigas poderase resolver coa suspensión do pagamento ou coa apertura do expediente de reintegro da subvención indebidamente percibida.9.–Notificación e publicidade da resolución. A resolución da concesión das bolsas dictarase nun prazo máximo de tres meses dende a finalización do prazo de solicitude, e procederase a dar publicidade na páxina web do concello (www.aspontes.com), así como á notificación individual aos beneficiarios, nun prazo dun mes dende a data da resolución. Disposición adicional primeira. Para o non previsto nesta convocatoria, será de aplicacón o disposto na Lei 38/2003, do 17 de novembro, xeral de subvencións, Lei 9/2007, do 13 de xuño, de subencións de Galicia e as súas disposicións de desenvolvemento, así como as bases de execución do orzamento xeral do Concello de As Pontes e demáis normativa aplicable. As Pontes de García Rodríguez, 21 de febreiro de 2011. O alcalde Valentín González Formoso